32 onwettige myners in Benoni aangekeer | Maroela Media
Foto verskaf deur die EMPD
Beamptes van die Ekurhuleni-metropolisie het vandeesweek 32 onwettige myners in hegtenis geneem en beslag gelê op ŉ springstoftoestel.
Kobeli Mokheseng, woordvoerder van die EMPD, het gesê persone van Malawi, Mosambiek en Zimbabwe, tussen 18 en 32 jaar oud, het Donderdagaand omstreeks 20:00 in die veld langs Daveytonweg te voorskyn gekom uit gate wat na ongebruikte mynskagte lei. Hulle was uitgeput en nie oplettend nie. “Die EMPD-span het hulle gekonfronteer en in hegtenis geneem. Daar is beslag gelê op ŉ springstoftoestel.”
Die verdagtes is na Benoni-polisiestasie geneem op aanklag van die onwettige besit van ŉ springstoftoestel en onwettige mynbedrywighede. Hulle sal na verwagting binnekort in die Benoni-landdroshof verskyn.
Benoni EMPD Gauteng
Arrestasies beteken niks…volg op hoeveel word aangekla en gevonnis.
Die blou “toutjies” is springstof!! …. Quartex, nie seker van die spelling. Dit is nie n “toestel” nie
Dit is nie dalk terroriste wat die land binne gekom het. Of geld die stelling net as die goed by n wit man gekry word volgens uitsprake van saps.